Diari Oficial de la Generalitat Valenciana


Sumari del DOGV 5460, del 28-02-2007 (2007/1753)

RESOLUCIÓ de 5 de febrer de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Addenda al conveni de col·laboració entre el Ministeri de Medi Ambient i la Conselleria de Territori i Habitatge de la Generalitat sobre les actuacions de la Direcció General per a la Biodiversitat en matèria d'actuacions per a la reducció de la mortalitat per electrocució en aus rapaces del Catàleg Nacional d'Espècies Amenaçades en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5460

Data del DOGV
:   28-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1753


Data del document
:   05-02-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * cooperació administrativa
    * biodiversitat
    * ocell
    * protecció del medi ambient
    * administració central

Subscrita, després de la tramitació prèvia reglamentària, entre el Ministeri de Medi Ambient i la Conselleria de Territori i Habitatge de la Generalitat, el 23 de novembre de 2006, una Addenda al conveni de col·laboració entre el Ministeri de Medi Ambient i la Conselleria de Territori i Habitatge de la Generalitat sobre les actuacions de la Direcció General per a la Biodiversitat en matèria d'actuacions per a la reducció de la mortalitat per electrocució en aus rapaces del Catàleg Nacional d'Espècies Amenaçades en la Comunitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat l'esmentada Addenda, que ha quedat inscrita en el Registre de Convenis amb el número 1406/2006, i que figura com a annex d'esta resolució.  
València, 5 de febrer de 2007.- El director general de Relacions amb les Corts i Secretariat del Govern: Antonio V. Peral Villar  
Addenda al Conveni de Col·laboració entre el Ministeri de Medi Ambient i la Conselleria de Territori i Habitatge de la Generalitat sobre les actuacions de la Direcció General per a la Biodiversitat en matèria d'actuacions per a la reducció de la mortalitat per electrocució en aus rapaces del catàleg nacional d'espècies amenaçades en la Comunitat Valenciana  
Madrid, 23 de 11 noviembre 2006  
REUNITS  
D'una part, la Sra. Cristina Narbona Ruiz, ministra de Medi Ambient, per raó de les facultats conferides per l'article 6 i la disposició addicional tretzena de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener.  
D'una altra part, el Sr. Esteban González Pons, conseller de Territori i Habitatge de la Generalitat, càrrec per al qual va ser nomenat per Decret 2/2006, de 29 de maig, del president de la Generalitat, en nom i representació d'aquesta i expressament facultat per a aquest acte per Acord del Consell de data 3 de novembre de 2006.  
Es reconeixen ambdues parts la capacitat i legitimació suficients per a formalitzar aquest document i, en el seu mèrit,   
EXPOSEN  
PRIMER. Que el Conveni d'espècies migratòries va aprovar en la Conferència de les Parts celebrada a Bonn del 18 al 24 de setembre de 2002, la Resolució 7.4 sobre electrocució d'aus migratòries, en la qual es fa referència específica als greus efectes de l'electrocució en espècies com l'àguila de panxa blanca, i s'insta totes les parts perquè neutralitzen apropiadament les torres i les parts de les línies de transmissió d'electricitat de voltatge mitjà existents a fi d'assegurar que les aus estiguen protegides contra l'electrocució.   
SEGON. Que la Llei 4/1989, de 27 de març, de conservació dels espais naturals i de la flora i fauna silvestres, estipula, en l'article 26.1, que les administracions públiques adoptaran les mesures necessàries per a garantir la conservació de les espècies de flora i fauna que viuen en estat silvestre en el territori espanyol, amb especial atenció a les espècies autòctones.  
TERCER. Que el Ministeri de Medi Ambient, en l'àmbit de les seues competències (RD 1477/2004), té atribuïdes funcions d'elaboració, en col·laboració amb les comunitats autònomes, de criteris orientadors, estratègies, plans i programes per a la recuperació d'espècies incloses en el Catàleg nacional d'espècies amenaçades. Així mateix, pot convindre amb les comunitats autònomes la prestació d'ajuda tècnica i econòmica per a l'elaboració dels plans d'actuació i per a l'execució de les mesures previstes, d'acord amb l'article 8.2 del Reial decret 439/1990, de 30 de març, pel que es regula el Catàleg nacional d'espècies amenaçades.  
QUART. Que la Comunitat Valenciana, a través del seu Estatut d'Autonomia, té atribuïdes competències per a la protecció del medi ambient i dels ecosistemes, i ha d'adoptar les mesures necessàries per a garantir la conservació, la protecció i la recuperació de les espècies de flora i fauna que viuen en estat silvestre en el seu territori.  
CINQUÉ. Que l'electrocució d'aus de presa en els suports dels línies elèctriques, reconeguda com una de les principals causes de mortalitat no natural per a grans aus i especialment per a les aus rapaces, afecta espècies com l'àguila de panxa blanca, l'àguila serpera, l'àguila pescadora, l'àguila reial i el duc, entre altres, incloses en el Catàleg nacional d'espècies amenaçades i en el Catàleg valencià d'espècies amenaçades de fauna (Decret 32/2004, de 27 de febrer de 2004).   
SISÉ. Que l'àguila de panxa blanca és una de les espècies més afectades per l'electrocució i figura en la categoria de vulnerable en el Catàleg nacional i en el Catàleg valencià d'espècies amenaçades, per la qual cosa actualment s'està elaborant l'Estratègia de conservació de l'espècie. Aquesta Estratègia establix, com a actuació de caràcter prioritari, evitar la mort d'exemplars per electrocució per mitjà de la modificació de les línies elèctriques perilloses, fomentant la col·laboració entre les administracions en aquesta matèria.  
SETÉ. Que per tant hi ha una identitat d'objectius i, en conseqüència, les parts firmants van acordar formalitzar el conveni que va ser firmat per les dues parts amb data 29 de desembre de 2005.   
HUITÉ. Que atés que la firma del conveni es va retardar fins a finals de desembre i no ha sigut possible l'execució del conveni ajustant-se a les anualitats que s'hi recullen, s'acorda firmar la present ADDENDA al conveni, d'acord amb les clàusules següents:   
CLÀUSULES  
Primera. Objecte de l'addenda  
La present addenda té com a objecte el reajustament d'anualitats del conveni que no ha pogut dur-se a terme per la firma tardana del conveni.   
Segona. Inversió  
La inversió total màxima que realitzarà la Direcció General per a la Biodiversitat en el període considerat serà igual a dos-cents trenta mil euros (230.000,00 euros), amb el següent canvi en la distribució per anualitats:  
Anualitats Import (Euros)  
2006 10.000  
4092 279.602  
Tercera. Vigència  
El conveni referent a la present addenda estarà vigent des de l'aprovació fins a l'1 de novembre de 2007. Pot prorrogar-se per acord exprés, amb anterioritat a la data d'expiració d'aquest, sempre que les parts aproven un nou annex d'inversions per a un següent període de vigència.  
Quarta. Publicació en el BOE  
La present addenda serà publicada en el Boletín Oficial del Estado després de la firma per ambdues parts.  
Per a la correcta constància del que s'acorda i en prova de conformitat, les parts firmen aquesta addenda en dos exemplars en el lloc i la data indicats en l'encapçalament.  
La ministra de Medi Ambient  
Cristina Narbona Ruiz  
El conseller de Territori i Habitatge   
Esteban González Pons